Nafarroako Parlamentuko Mahaiak, 2019ko azaroaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Fanlo Mateo andreak aurkeztutako galdera, Nafarroako Osasun Zerbitzuaren lan-eskaintza publikoa zehazteko irizpideei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko azaroaren 18an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Patricia Fanlo Mateo andreak, Legebiltzarreko Erregelamenduan ezarritakoaren babesean, honako galdera hau aurkezten du, Osasuneko kontseilariak Parlamentuaren Osoko Bilkuran ahoz erantzun diezaion:

Osasunbideak iragarri du guztira 215 postukoa izanen den lan-eskaintza publiko bat aurki eginen dela. Gobernuaren proposamenean aurreikusiak dira fakultatibo espezialisten 86 enplegu publiko, osasun-fakultatiboen 42, osasun-diplomadunen 74 eta osasun-teknikarien 13.

Zer irizpideri jarraikiz zehaztu da osasuneko lan-eskaintza publikoaren osaera?

Iruñean, 2019ko azaroaren 12an

Foru parlamentaria: Patricia Fanlo Mateo